《偈五首 其四》
宋代·释善清

日入酉，梦幻空花能几久。百岁光阴二分过，茫茫无限途中走。

告禅人，早回首，莫待春风动杨柳。

作者简介：释善清（一○五七～一一四二），号草堂，俗姓何，南雄州保昌县（今广东南雄）人。神宗元丰四年（一○八一）剃度。徽宗政和五年（一一一五）住黄龙，后居曹疏二山，移住隆兴府泐潭草堂寺。为南岳下十三世，黄龙祖心禅师法嗣。高宗绍兴十二年卒，年八十六。《嘉泰普灯录》卷六、《五灯会元》卷一七有传。今录诗十首。